NaiveNeuron/SloPal huggingface dataset:
Náhlik, Peter, poslanec NR SR (2014-01-30):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a výboru pre kultúru a médiá. Ďalej aby za gestorský výbor určila výbor pre kultúru a médiá a že výbory prerokujú návrh zákona do 30 dní a gestorský výbor do 32 dní.
Kremský, Peter, poslanec NR SR (2022-12-01):
Ďakujem. Vážený pán predsedajúci, vážený pán minister, kolegyne, kolegovia, určite nebudem tak dlho hovoriť ako pán poslanec Galek. Sme v prvom čítaní... (Prerušenie vystúpenia predsedajúcim.)
Bugár, Béla, podpredseda NR SR (2011-07-01):
Otváram možnosť sa prihlásiť ústne do rozpravy. Deviati sa hlásia. Končím možnosť sa prihlásiť ústne do rozpravy. Pán poslanec Osuský, nech sa páči, ako prvý.
Laššáková, Jana, podpredsedníčka NR SR (2013-02-12):
Na vystúpenie pána poslanca s faktickými poznámkami traja páni poslanci: Martvoň, Novotný, Mihál. Končím možnosť prihlásiť sa s faktickými poznámkami. Pán poslanec Martvoň, nech sa páči.
Šíbl, Jaromír, poslanec NR SR (2021-11-04):
Vážení páni poslanci, kolegovia, pán poslanec Karahuta, Kočiš, sčasti aj pán poslanec Pročko, ja sa ospravedlňujem, ak som sa nevyjadril dostatočne zrozumiteľne, lebo som tam splietal dokopy veci, ktoré súvisia v tom krajnom priestore, ale možno som ich mal trošku viacej didakticky od seba oddeliť. Čiže jednoznačne záujmom štátu, ministerstva životného prostredia aj Štátnej ochrany prírody je udržiavať tieto lúky v stave vysokej biodiverzity, to znamená kosiť ich, resp. ich pásť, tradične podľa možností a všetci budú spokojní. Čiže pokračovať viac-menej v ich súčasnom využívaní. Takže v tomto smere, myslím, že obavy nie sú na mieste.
Jurinová, Erika, podpredsedníčka NR SR (2014-10-17):
Teraz dávam možnosť prihlásiť sa do rozpravy ústne. Uzatváram možnosť prihlásiť sa, takže prihlásená je jedna pani poslankyňa a dávam jej zároveň slovo. Nech sa páči, pani poslankyňa Mezenská.
Laššáková, Jana, podpredsedníčka NR SR (2012-10-18):
Pán minister, prepáčte, na chvíľku vás preruším. Je 19.00 hodín. Bude všeobecný súhlas, aby sme dokončili vystúpenie pána ministra aj s faktickými poznámkami? (Súhlasná reakcia pléna.) Áno. A chcem vás ešte upozorniť, že zajtra ráno o 9.00 hodine začíname druhým čítaním zákona o odpadoch. Tak sme si schválili zmenu programu. Dobre? Hovorím to preto, aby ste to brali na vedomie, že zajtra o 9.00 hodine začína druhé čítanie o odpadoch. Prepáčte, pán minister, nech sa páči, pokračujte.
P. Hrušovský, podpredseda NR SR: (2002-02-01):
(Hlasovanie.) 90 prítomných, 81 za, 1 proti, 6 sa zdržalo, 2 nehlasovali. Konštatujem, že návrh sme schválili. Ďakujem pánovi poslancovi Maňkovi. Prosím pána poslanca Orosza, ktorý bol určený ako spoločný spravodajca k prerokúvanému návrhu, aby jednotlivé hlasovania uvádzal. Pán poslanec Orosz, nech sa páči. L. Orosz, poslanec: Ďakujem pekne, pán podpredseda. V spoločnej správe sú 3 pozmeňujúce a doplňujúce návrhy. Gestorský výbor odporúča o nich hlasovať spoločne a odporúča ich schváliť.
P. Hrušovský, predseda NR SR: (2005-07-01):
(Hlasovanie.) 127 prítomných, 71 za návrh, 6 proti, 49 sa zdržalo, 1 nehlasoval. Návrh sme schválili. Ďakujem pani poslankyni za predloženie návrhov. Prosím teraz pána poslanca Ondriaša, aby z poverenia výboru pre európske záležitosti predložil Národnej rade návrh uznesenia k správe o účasti Slovenskej republiky na legislatívnom procese v Európskej únii v roku 2004 . Nech sa páči. K. Ondriaš, poslanec: Vážený pán predseda, dámy a páni, v rozprave vystúpil len jeden poslanec, nepodal žiadny návrh. Pán predseda, dajte hlasovať o návrhu uznesenia k správe o účasti Slovenskej republiky na legislatívnom procese v Európskej únii v roku 2004. Gestorský výbor ju odporúča zobrať na vedomie.
Laurenčík, Milan, podpredseda NR SR (2021-06-22):
Poslednú faktickú poznámku má pán poslanec Štefan Kuffa, nech sa páči.
Kaník, Ľudovít, poslanec NR SR (2013-12-06):
Takisto by som sa chcel Jožovi Mihálovi poďakovať. Neďakujem pánovi ministrovi, pretože neustále mizne zo sály, keď by mal počúvať, čo si myslíme o rôznych veciach. Ale u neho si na to asi budeme musieť zvyknúť. Keď sme minulého roku prerokovali rozpočet, tak som spomínal, že som mu daroval sklenenú guľu, ale ja som mu daroval aj taký veľký klinec do rakvy, ktoré vtedajšie opatrenia, som hovoril, že prinášali pre slovenskú ekonomiku. No tých klincov by teraz bolo potrebné darovať ešte viac, pretože prichádzajú ďalšie. Jozef Mihál veľmi dobre pomenoval práve tú daň zo straty, daňové licencie, ale ja spomeniem ďalšie, v rámci novely zákona, ktorá prináša na stôl anuity v dôchodkovom systéme, sa novelizuje Zákonník práce, kde opäť sa obmedzí zamestnávanie na dohody, a to časom, že len rok bude môcť možné zamestnávať človeka na dohodu. A výsledok bude, že zasa sa sťaží zamestnávanie ľudí, zasa výsledkom bude, že ľudia prídu o prácu, ktorú majú lebo na to miesto bude musieť byť prijatý druhý človek. Nedosiahne sa opäť to, čo vláda chce, pretože spravidla všetky opatrenia, ktoré táto vláda prináša, nedonášajú tie efekty, kvôli ktorým deklaruje, že to prináša, tak ako zvýšenie daní prinieslo nie vyšší výber daní, ale nižší výber daní, tak ako zvýšenie odvodov neprinieslo vyšší výber do Sociálnej poisťovne, ale nižší výber do Sociálnej poisťovne. A vláda absolútne zabúda na to vo svojom križiackom ťažení proti malým zamestnávateľom, že títo malí zamestnávatelia tvoria zhruba 70 % počtu zamestnaneckých miest na Slovensku. A nestále napriek tomu, táto vláda... (Prerušenie vystúpenia časomerom.)
Bugár, Béla, podpredseda NR SR (2011-12-02):
Prezentujme sa a hlasujme o tomto návrhu. (Hlasovanie.) Prítomných 139 poslancov, za 80, zdržalo sa 59. Konštatujem, že vládny návrh zákona sme schválili. Budeme teraz pokračovať v druhom, teda hlasovaním v druhom čítaní o vládnom návrhu zákona o uznávaní a výkone rozhodnutí, ktorými sa ukladá trestná sankcia spojená s odňatím slobody v Európskej únii a o zmene a doplnení zákona č. 221/2006 Z. z. o výkone väzby v znení neskorších predpisov , tlač 499. Pani poslankyňa ako spoločná spravodajkyňa, nech sa páči, máte slovo.
Čaplovič, Dušan, poslanec NR SR (2018-06-19):
Ešte, ešte, ešte nie, pán; pán poslanec; chcem dať informáciu, kto vystúpil. Pán poslanec Dostál požiadal o vyňatie na samostatné hlasovanie bodov 62, 63 spoločnej správy a ďalej pán poslanec Goga Pavol žiadal vyňať na samostatné hlasovanie bod 46 zo spoločnej správy. Pán predsedajúci, dajte hlasovať o návrhoch uvedených v bodoch 1 až 45, 47 až 61 zo IV. časti spoločnej správy s odporúčaním gestorského výboru schváliť.
Kaník, Ľudovít, poslanec NR SR (2010-08-06):
Pani poslankyňa Vaľová, vidím, že vám veľmi chýbam, viacnásobne, čo ma, samozrejme, veľmi teší. Môžem vás upokojiť, že veľmi pozorne som vás počúval a som stále tu. Aj keď ste svoj príspevok znova prečítali celý, aj s tou časťou, ktorú ste čítali predtým, čo svedčí, že si to musíte naozaj prečítať, asi by ste to súvisle nedokázali od interpretovať, ani tak to nepridalo na hodnote tomuto príspevku. Žiaľbohu, musím konštatovať, že z hľadiska myslenia, chápania, vnímania ekonomických súvislostí, a toto je o ekonomike, druhý dôchodkový pilier, ste ďalší obyvateľ myšlienkovo z inej galaxie. Ale som ochotný venovať vám aj niekoľko hodín svojho času a pokúsiť sa vám to vysvetliť ako to vlastne funguje, na čom je to postavené, o čo sa to opiera, aké princípy to má. Nemyslím si, že to pomôže, ale naozaj som vám plne k dispozícii. A k tomu čo ste spomínali. Takže v Českej republike plánujú 3 %. Výborne, to znamená, naši dôchodcovia budú bohatší, pretože budú mať 9 % a oni budú mať 3 %. Nuž kto sa rehoce na tom, tak naozaj nevie počítať, pretože 9 % je vždy viac ako 3 %. To vie aj malé dieťa v materskej škôlke. Česi podľa návrhu si dokonca budú musieť priplatiť svoje vlastné 3 %, ktoré by inak mohli použiť na čokoľvek iné. Naši nemusia, takže o to budú musieť vynaložiť viac výdavkov, o to im vzrastie odvodové zaťaženie. Podľa vás je to správna cesta, no vidno, čo by ste naordinovali Slovensku. A posledná vec, veď vy ste sa pokúsili niekoľkokrát druhý pilier zrušiť rôznymi klamstvami, ohováračkami, šírením falošnej správy. Občania vás poslali do kelu, občania vás poslali kade ľahšie a povedali, že neveria tým vašim prázdnym a falošným rečiam.
Kočiš, Eduard, poslanec NR SR (2021-09-21):
Ďakujem pekne za slovo, pán predsedajúci. Pán kolega Takáč, ďakujem, že si sa opäť zapojil do rozpravy k tvojmu predkladanému návrhu zákona. Naozaj cyklistickú verejnosť, ktorá je na Slovensku značne zastúpená, vôbec nezaujíma, či takýto návrh zákona bude predkladať politik z opozičnej strany alebo či ho bude predkladať nejaké zoskupenie poslancov, ktorí tvoria vládnu koalíciu, je im je to srdečne jedno. Každý jeden cyklista sa chce na vozovke cítiť určitým spôsobom komfortne a určitým spôsobom chránený. Toto vlastne hovorí aj táto vzdialenosť, ktorá sa meria na intravilán a na extravilán obce. Čiže vyprecizovať tento návrh zákona do nejakej inej podoby, si myslím, že sa v podstate už ani nedá. Naozaj môžme baviť už iba o vzdialenosti, ktorá je buď pre niekoho dostatočne široká, alebo dostatočne úzka, alebo chce nejakým spôsobom to zväčšiť, zmenšiť. O tomto sa vieme baviť a každý jeden poslanec, ktorý na podobnom návrhu zákona pracuje, ako si správne povedal, mnohí z koaličných radov tvrdia, že na týchto zákonoch alebo na podobnom zákona pracujú týždne, možno mesiace, môžu kedykoľvek prísť, podať pozmeňujúci návrh zákona a myslím si, že naprieč celým politickým spektrom, naprieč celým parlamentom tento zákon o ochrane cyklistov nemáme problém schváliť, pretože každý jeden zbytočne usmrtený cyklista, či už z nedbanlivosti, alebo z nejakého porušenia priestupkov, alebo porušenia cestnej... pravidiel premávky je takou veľkou škvrnou. A čo sa týka, spomínal si tu aj Holandsko, tak tam naozaj majú vyprecizované tie, tie cyklistické trasy. Nie sú všade, ale hovorím, medzi obrovskými alebo veľkými mestami sú častokrát 40 km koridory, ktoré týchto cyklistov chránia. Na Slovensku to, žiaľ, nemáme.
Zajačik, Vladimír, poslanec NR SR (2020-07-24):
Ďakujem pekne. (Potlesk.)
Brocka, Július, poslanec NR SR (2015-09-18):
No, začnem pani Šedivcovou. Pani kolegyňa, veď práve, že mohli by sme aspoň na Vianoce zlepšiť situáciu tých detí. Veď aspoň na Vianoce. A prejdem k pani Vaľovej. No ani sa to tak nedá veľmi zneužiť, lebo bolo by to iba raz za rok. Iba na Vianoce. A chcem vám povedať, že si nebudem vôbec robiť teda nároky na autorské práva z tohto nápadu, že vám to odporúčam, aby ste to dali do toho sociálneho balíka, ktorý pripravujete. Veď nakoniec to bude až na tie ďalšie Vianoce, čiže to už nebudete vy musieť plniť. A keď ste hovorili o tej podpore rodín s deťmi včera, tak to je tak úsmevné, že vy aj tých 2-tisíc rodičov podporujete z peňazí Európskeho sociálneho fondu, čiže z peňazí európskych daňových poplatníkov. Ani nie z tých vašich. Čiže ja len to dávam na pravú mieru, to, čo nestihol možno pán minister dopovedať, keď hovoríte, že by som mal mať inú rétoriku. No, a pánu poslancovi Jasaňovi, že boli sme, ja som bol minister v ’94. roku. Vy ste ešte neboli na svete vtedy tuším. Ale aj keď sme boli medzitým vo vláde (ruch v sále), aj keď sme boli medzitým vo vláde, tak vám chcem povedať, že tento nápad, to ste ma vy inšpirovali. To SMER, vy zo SMER-u ste ma inšpirovali, aby som naozaj sa zamyslel nad tým, že ako je možné robiť spravodlivejšiu sociálnu politiku. Lebo my máme v našom programe veľa rozumných, správnych a spravodlivých opatrení v rámci sociálnej politiky pomoci tým najchudobnejším. Ale zdá sa mi, keď to tak letí, a naozaj, veď Vianoce sú raz za rok, je to krásny sviatok a týmto návrhom by sme urobili radosť v toľkých rodinách, naozaj. A ani by vás to tak veľa nestálo. Nebolo by to viac peňazí, ako navrhujete pri tomto jednorazovom zvýšení vianočného príspevku. Určite aj vám to pomôže.
Petruchová, Silvia, poslankyňa NR SR (2016-03-23):
Sľubujem. (Potlesk.)
Hrušovský, Pavol, podpredseda NR SR (2010-12-10):
Panie poslankyne, páni poslanci, budeme pokračovať v prerušenom rokovaní hlasovaním o návrhu skupiny poslancov na vydanie zákona, ktorým sa mení a dopĺňa zákon o sociálnych službách a o zmene a doplnení živnostenského zákona. (Reakcia spravodajcu.) O sociálnych službách. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších prepisov v znení neskorších predpisov (tlač 144).]
Laššáková, Jana, podpredsedníčka NR SR (2014-06-12):
Ďakujem, pán spravodajca. Prerušujem rokovanie o tomto bode programu. Pristúpime k prvému čítaniu o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov . Návrh zákona má tlač 1009, návrh na jeho pridelenie na prerokovanie výborom je v rozhodnutí č. 1015. Dávam slovo poslancovi Miroslavovi Beblavému, aby návrh zákona uviedol. Nech sa páči, pán navrhovateľ.
Danko, Andrej, predseda NR SR (2019-04-05):
Ďakujem za vystúpenie pánovi poslancovi. Päť faktických. Uzatváram možnosť prihlásenia. Poslanec Muňko.
Figeľ, Ján, podpredseda NR SR (2013-03-20):
Ďalším... Chcete reagovať vo forme faktickej poznámky? Alebo potom v rozprave neskoršie? Tak zapnite na dve minúty vo forme reakcie na faktické pána ministra.
Vlčan, Samuel, minister pôdohospodárstva a rozvoja vidieka SR (2022-02-03):
Ďakujem za slovo. Vážený pán poslanec, konzílium odborníkov je neformálnym poradným orgánom ministra zdravotníctva a na jeho rokovanie sú prizvaní odborníci podľa aktuálnych prerokovaných tém. Závery a odporúčania členov konzília nemajú pre ministra záväzný charakter. V súčasnosti dochádza k reorganizácii práce a zloženia konzília odborníkov a okrem medicínskych expertov v oblasti epidemiológie, virológie, infektológie, tropickej medicíny, analytikov a hygienikov bude konzílium rozšírené aj o odborníkov s nemedicínskymi špecializáciami. Aktuálne sú navrhovaným členom konzília odborníkov doručované menovacie dekréty a následne bude ich zoznam zverejnený. Konzílium odborníkov je odborný poradný orgán ministra, ktorý plní konzultačné a odborné úlohy súvisiace s pandémiou ochorenia COVID-19 a je zriadený na účely prípravy odporúčaní, návrhov, opatrení a postupov pre ministra zdravotníctva s cieľom chrániť životy a zdravie obyvateľstva, zachovať nevyhnutný chod hospodárstva a verejného života počas trvania pandémie. V rámci vykonávania protiepidemických opatrení konzílium odborníkov navrhuje a konzultuje opatrenia na dlhodobé riešenie pandémie a minimalizáciu dopadov na zdravie obyvateľstva a zdravotný systém. Konzílium odborníkov vychádza pri svojej činnosti z odporúčaní Svetovej zdravotníckej organizácie, Európskej komisie, Európskeho centra pre kontrolu a prevenciu chorôb, renomovaných domácich a zahraničných akademických a vedecko-výskumných inštitúcií a z epidemickej situácie v Slovenskej republike a vo svete. Ďakujem za pozornosť.
P. Paška, predseda NR SR: (2008-05-14):
(Hlasovanie.) 139 prítomných, 116 za, 2 proti, 21 sa zdržalo. Pridelili sme návrh zákona výborom a určili sme lehoty na prerokovanie. Pán poslanec Cabaj bude uvádzať v prvom čítaní hlasovanie o vládnom návrhu zákona o sčítaní obyvateľov, domov a bytov v roku 2011 . Je to tlač 610.
Blanár, Juraj, podpredseda NR SR (2023-05-05):
Pán poslanec Šíbl, môžete reagovať na faktické poznámky.
Poliačik, Martin, poslanec NR SR (2019-04-03):
Ďakujem pekne. K Alojzovi Baránikovi. Mnohí ľudia urobili v minulosti mnohé chyby a ja úplne súhlasím s tým, že nie každý sa zachoval ideálne. Sú tu ľudia, ktorí si mohli viacej vážiť jedinečnú príležitosť na prerobenie tejto krajiny, ktorá sa vyskytla pri vzniku vlády Ivety Radičovej. Všetci sme sa zachovali ako sme sa zachovali, snáď sme sa poučili. A sú tu ľudia, ktorí mohli menej dôverovať autoritatívnym predsedom, ktorí majú tendenciu viacej klamať ako hovoriť pravdu, zistili to neskoro. Tiež sa snáď poučili a dúfam, že všetci, ktorí tu sedíme a záleží nám na tom, aby sa Slovensko niekam pohlo, sme sa poučili z týchto vecí a z toho poučenia bude vzrastať aj vyššia stabilita akejkoľvek ďalšej vlády, ktorá si na svoje plecia to bremeno reštartovať krajinu zoberie. K Ondrejovi. Úplne súhlasím, ja som sa skôr na to pozeral z pohľadu poslanca alebo poslancov, ktorí nejakým spôsobom reagujú na správanie sa väčšiny v parlamente, ale s tézou, že nie je možné si povedať, že ideme teda navoliť iba šiestich, aby sa akože formálne sfunkčnil súd, že takéto rozmýšľanie je neprijateľné, s tým úplne súhlasím. Ďakujem pekne.
Dostál, Ondrej, poslanec NR SR (2019-05-15):
Vážený pán spolupredkladateľ, vážený pán predseda Národnej rady, kolegyne, kolegovia, opakovane predkladáme novelu zákona o volebnej kampani a ten hlavný dôvod pomenoval kolega Peter Osuský vo svojom vystúpení a domnievame sa, že zákon o volebnej kampani v súčasnom znení obmedzuje slobodné šírenie informácií nad rámec, ktorý predpokladá Ústava Slovenskej republiky. Návrh má, samozrejme, viacero bodov. Obsahuje aj veci, ktoré majú skôr technický charakter a nie sú natoľko zásadné. Vidíme ich ako problém v súčasnom znení zákona o volebnej kampani a viem, že existujú viaceré iniciatívy na novelizáciu zákona o volebnej kampani, pretože nielen my sme nespokojní s tým súčasným znením a určite je tam čo upraviť, ale teda v tej časti, ktorá mi zostáva do dvanástej hodiny, možno sa potom po druhej k tomu vrátim, k tým technickým veciam, ale chcel by som sa vyjadriť k nejakému širšiemu kontextu toho návrhu, pretože práve teraz o jedenástej hodine sme hlasovali o novele zákona o štátnych symboloch, kde bol problém hranie hymny iného štátu, a je to téma, ktorá zdanlivo nie, ale v podstate veľmi úzko súvisí. Keď parlament na návrh SNS zakázal hranie štátnej hymny iného štátu, tak vyvolalo to veľký rozruch, vyvolalo to veľký rozruch najmä medzi príslušníkmi maďarskej menšiny, medzi Maďarmi žijúcimi na Slovensku aj Maďarmi žijúcimi v Maďarsku a bolo to vnímané ako také mocenské gesto, akého sa väčšina dopustila voči, voči menšine. Dnes o jedenástej parlament napravil, napravil to gesto. Je dobré, že ho napravil, lebo väčšina by nemala robiť mocenské gestá voči menšine. Naopak, väčšina by sa mala snažiť, aby sa... (Prerušenie vystúpenia predsedajúcim.)
Krajniak, Milan, minister práce, sociálnych vecí a rodiny SR (2020-05-13):
Vážený pán podpredseda, vážené dámy a páni, zo zákona majú v Dozornej rade Sociálnej poisťovne svojich zástupcov ministerstvo práce, sociálnych vecí a rodiny, ministerstvo financií, takisto zástupcovia zamestnávateľov, zástupcovia dôchodcov sú prítomní v Dozornej rade. Zástupkyni ministerstva práce, sociálnych vecí a rodiny pani Polakovičovej Kolesárovej končí v máji funkčné obdobie, preto som nominoval nového kandidáta, ktorý je generálnym tajomníkom služobného úradu na ministerstve práce, sociálnych vecí a rodiny. Nebolo to kvôli tomu, že by som nepovažoval pani sekčnú šéfku Kolesárovú, Polakovičovú Kolesárovú za odborníčku, ktorá sa problematike rozumie, práve naopak, myslím si, že je to kvalifikovaná odborníčka, ale práve v tejto dobe, keď Sociálna poisťovňa zápasí aj s manažérskymi problémami v súvislosti s absolútne bezprecedentným počtom žiadostí o pandemické ošetrovné a nemocenské, tak by som bol rád, keby ministerstvo zastupoval človek, ktorý má manažérske skúsenosti aj zo súkromnej sféry a dokáže byť nápomocný pri tom, aby Sociálna poisťovňa túto problematiku zvládla. Takže by som vás chcel poprosiť o podporu tohto návrhu. Ďakujem.
D. Lipšic, podpredseda vlády a minister spravodlivosti SR: (2005-09-22):
Vážený pán predsedajúci, vážené pani poslankyne, vážení páni poslanci, vyjadrím sa stručne k tomu návrhu, ktorý predložil pán poslanec Žiak. Zdá sa mi byť trochu nekonzistentný s cieľom zjednotiť starostlivosť pod jednu strechu. Na jednej strane celý návrh pána poslanca Mikloška o vzniku nového úradu je o tom a teraz by sme chceli tu koordináciu trieštiť. Navyše musím povedať, že Matica slovenská nie je orgán verejnej moci. Je to verejnoprávna inštitúcia, to znamená, nie je pravdou, že by Matica slovenská nemohla nič organizovať v súvislosti so starostlivosťou o Slovákov žijúcich v zahraničí, práve naopak. Ale naozaj, pokiaľ je cieľom, aby starostlivosť o Slovákov žijúcich v zahraničí nebola koncepčne, metodicky roztrieštená, tak to má svoj veľký význam. A teraz mi dovoľte už sa naozaj len stručne vyjadriť k tej najproblematickejšej otázke  vzniku úradu. Ja som preto spomenul postmodernú dobu, pretože sa nám niekedy zdá, že vieme prísť k ľahkým riešeniam, buď ďalšou právnou reguláciou, alebo zriadením nového úradu. Poviem príklad, ktorý je mne bližší a týka sa právnej regulácie. A priznám sa, že tomuto postmodernému pokušeniu niekedy podľahnem aj ja. A niekedy aj ministerstvo spravodlivosti, aj vláda. Poviem, čo tým myslím. Niekedy si myslíme, že keď existuje nejaký konkrétny spoločenský problém a prijmeme naň  právny predpis, tak ho vyriešime. Skúsme zauvažovať, v ktorej oblasti spoločenských vzťahov je najmenšia právna regulácia. Najmenšia právna regulácia je zrejme pri vzťahoch rodinných. Právo výrazne nereguluje vzťahy medzi rodičmi a deťmi, medzi súrodencami, medzi manželmi a v zásade napriek tomu, že v rodine sú aj problémy, aj zlé veci, aj násilie, tak je to oblasť spoločenských vzťahov, kde sa azda oveľa viac ako kdekoľvek inde prejavujú aj mimoriadne obdivuhodné vlastnosti, ako je napríklad altruizmus alebo sebaobetovanie pre iného. A teraz si povedzme príklady spoločenských vzťahov, ktoré sú mimoriadne regulované. Napríklad oblasť cestnej premávky alebo oblasť daní – je tu aj pán minister financií. To je oblasť, ktorá je mimoriadne regulovaná, a pritom pravidlá v nej sú často porušované, všeobecne. Čiže niekedy sa zdá, že opak je pravdou, že prílišná právna regulácia v zásade nemusí byť tým najlepším riešením problému. To isté v bledomodrom sa týka aj vzniku nových inštitúcií, ktoré by mali problém riešiť. Problém Slovákov žijúcich v zahraničí a ich vzťahu k ich materskej krajine podľa mňa riešia vzdelávacie, kultúrne projekty, nie úradníci. Z toho dôvodu mám taký postoj, aký mám, ktorý je rozporný s postojom pána spravodajcu – sme demokratická strana, preto si to môžeme dovoliť. Takže z toho dôvodu na svojom postoji zotrvávam. Samozrejme, definitívne rozhodnutie bude vaše. Ďakujem, pán predsedajúci.
Kuciaňová, Magdaléna, poslankyňa NR SR (2018-02-06):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 12. marca 2018 a v gestorskom výbore do 13. marca 2018.
Blanár, Juraj, podpredseda NR SR (2021-05-10):
Ďalší je pán poslanec Mizík.
Blanár, Juraj, podpredseda NR SR (2022-10-18):
Pani poslankyňa Bittó Cigániková, nech sa páči.
Bugár, Béla, podpredseda NR SR (2016-09-08):
Pán poslanec Klus, nech sa páči, môžte reagovať na faktické.
Ďuriš Nicholsonová, Lucia, podpredsedníčka NR SR (2018-11-29):
V súlade s rokovacím poriadkom požiadal o slovo pán predkladateľ. Pán minister, nech sa páči.
Bugár, Béla, podpredseda NR SR (2018-05-15):
Pán poslanec Antal.
Grendel, Gábor, podpredseda NR SR (2020-06-09):
Ďakujem pekne. Pán poslanec Dostál, dve faktické poznámky na vaše vystúpenie. Najprv pán poslanec Vetrák.
Gál, Gábor, poslanec NR SR (2017-03-23):
Ja mám veľmi rád Rusínov, veľmi sa mi páči ich jazyk a želám tejto národnostnej menšine na Slovensku, aby sa im darilo, aby mohli zveľaďovať svoju kultúru, zachovali svoje korene a aby sa im rodilo čo najviac detí a aby si tú svoju rusínsku národnosť nielen zachovali oni sami, ale aby odovzdali tieto svoje korene aj svojim deťom. To je základ všetkého. A práve tento fond, nakoľko zabezpečuje financovanie stále a určité financovanie kultúry aj tejto národnostnej menšiny, tak dúfam, že im sa bude dariť.
Jurinová, Erika, podpredsedníčka NR SR (2012-09-14):
Ďakujem pekne, pán spravodajca, zaujmite svoje miesto. Do rozpravy som nedostala žiadnu písomnú prihlášku. Pýtam sa preto, či sa chce niekto do rozpravy prihlásiť ústne. Nie je tak. Vyhlasujem rozpravu za skončenú. Pani ministerka, chcete zaujať stanovisko? Ďakujem pekne. Pán spravodajca? Ďakujem pekne. Prerušujem týmto rokovanie o tomto bode programu. Rokovanie 7. schôdze budeme pokračovať druhým čítaním o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov . Vládny návrh zákona je uverejnený ako tlač 140. Spoločná správa výborov má tlač 140a. Prosím pána ministra Počiatka, aby aj tento vládny návrh zákona odôvodnil.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 144, za 60, proti 13, zdržalo sa 71 poslancov. Návrh nebol schválený. Prosím pána poslanca Slobodu, aby uviedol hlasovanie v prvom čítaní o návrhu skupiny poslancov na vydanie lazníckeho zákona (tlač 1181). [Hlasovanie o návrhu skupiny poslancov Národnej rady Slovenskej republiky na vydanie zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov , tlač 1181.]
Klus, Martin, poslanec NR SR (2017-12-06):
Ďakujem za slovo. Ja by som chcel pochváliť kolegu za snahu o konštruktívny príspevok. Na druhej strane nedá mi, keď sa ktorýkoľvek poslanec zo strany K-ĽSNS začne oháňať politickou kultúrou, nepripomenúť, že to bola práve táto politická strana, ktorej predseda, donedávna ešte župan Banskobystrického samosprávneho kraja, si nedôstojným spôsobom zobral na rozlúčku dve gorily, ktoré vpúšťali alebo nevpúšťali kameramanov na toto zasadnutie ustanovujúce podľa toho, ako im bol kto sympatický. A toto je naozaj asi niečo, čo nechceme zažiť na pôde Národnej rady Slovenskej republiky a verím, že už nikde inde na Slovensku. Zároveň je celkom vtipné počúvať o politickej kultúre od strany, ktorá len toť nedávno urobila rošády ešte v Banskobystrickej správe ciest a vymenovala tam človeka, ktorý nebol zvolený ani do pozície poslanca s veľkým podozrením o tom, že sú tu pripravené zlaté padáčiky. Takže, páni z K-ĽSNS, prosím, keď už hovoríte o politickej kultúre, skúste sa pozrieť na to, čo ste nám nechali v našom Banskobystrickom kraji.
Glváč, Martin, podpredseda NR SR (2018-06-20):
Pán poslanec Poliačik, poprosím vás, kľud v sále.
P. Paška, predseda NR SR: (2006-10-24):
Za klub Kresťanskodemokratického hnutia vystúpi pán poslanec Brocka.
Pellegrini, Peter, predseda NR SR (2015-10-01):
Ďakujem pekne, pán poslanec. Na vaše vystúpenie tri faktické poznámky. Končím možnosť prihlásiť sa s faktickými poznámkami. Ako prvý pán poslanec Huba.
Sulík, Richard, poslanec NR SR (2013-10-17):
Ďakujem pekne. Pani Hufková, to, čo som povedal k Mincovni Kremnica, bolo myslené v súvzťažnosti k archívu. Tam bol mimoriadne cenný archív za celých, za stovky rokov, čo sa vytlačilo. No keď tam pošle pán minister Kažimír kontrolu a nechá teda zistiť, že koľko z toho archívu ešte zostalo, lebo ten je rozkradnutý, to nemá so ziskovosťou tej Mincovne nič do činenia, tak aby náhodou sme neboli všetci prekvapení, že kde to zmizlo. Tak to po prvé. Po druhé, čo sa týka tej ziskovosti. Keď minister financií, alebo teda nie on, ale povedzme tá komisia, ktorá sa spomína v zákone, keď stanoví cenu nejakej známky na tej, tej daňovej, toho daňového štítu na fľašu nejakého liehu, on môže stanoviť cenu takú, aby to bolo vždy v zisku. Tak dnes to stojí pol centa a stanoví cenu na 5 centov a bude to v zisku. Ako, viete, keď máte monopol daný štátom, tak ste v zisku vždy, lebo je to len otázka, ako sa administratívne stanoví cena. A to je to, čo som hovoril aj predtým, že budú dražieť tie pásky, na celej litrovej fľaši to veľa nespraví, na tých malých to už niečo robiť bude. A takto viete zabezpečiť ziskovosť. Ale, skrátka, to nie je ono, nechce sa mi to teraz rozoberať. Ďakujem pekne.
Figeľ, Ján, podpredseda NR SR (2015-01-28):
Nech sa páči, Pavol Goga.
Lengvarský, Vladimír, dočasne poverený minister zdravotníctva SR (2022-12-21):
Ďakujem pekne. Vážený pán predsedajúci, vážená pani poslankyňa, páni poslanci, dovoľte mi otvoriť rozpravu k tomuto návrhu zákona. Ďakujem.
Stanko, Július, poslanec NR SR (2010-12-15):
Milé dámy, vážení páni, pán podpredseda, Výbor Národnej rady pre obranu a bezpečnosť ma určil za spravodajcu k návrhu poslancov Radoslava Procházku, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 73/1998 o štátnej službe príslušníkov Policajného zboru, SIS, Zboru väzenskej a justičnej stráže a Železničnej polície v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Uvedený návrh spĺňa po formálno-právnej stránke všetky náležitosti uvedené v § 67 a 68 zákona č. 350/1996 o rokovacom poriadku, ako i náležitosti určené v legislatívnych pravidlách. Vychádzajúc z oprávnení spravodajcu odporúčam, aby sa Národná rada uzniesla v zmysle § 73 čl. 3 písm. c) rokovacieho poriadku o tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady z 2. novembra 2010 č. 148 a podľa rokovacieho poriadku navrhujem, aby sa zákon, aby návrh zákona prerokovali tieto výbory: ústavnoprávny výbor, výbor pre sociálne veci, výbor pre ľudské práva a národnostné menšiny a výbor pre obranu a bezpečnosť. A za gestorský výbor navrhujem výbor Národnej rady pre obranu a bezpečnosť. Odporúčam, aby výbory predmetný návrh zákona prerokovali v lehote do 27. januára 2011 a gestorský výbor do 31. januára 2011.
Panáček, Milan, poslanec NR SR (2013-06-19):
Odhlasovali sme pozmeňujúce a doplňujúce návrhy zo spoločnej správy. Vzhľadom k tomu, že pozmeňujúce a doplňujúce návrhy boli podané dnes, dajte hlasovať o skrátení lehoty podľa § 84 ods. 2 zákona o rokovacom poriadku.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 143 poslancov, za návrh hlasovalo 93 poslancov, proti nebol žiaden poslanec, zdržalo sa 50 poslancov. Konštatujem, že sme schválili vládny návrh novely zákona č. 404/2011 Z. z. o pobyte cudzincov. Panie poslankyne, páni poslanci, odhlasovali sme všetky prerokované body programu. Budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom poistení, ale vyhlasujem krátku prestávku do 17.45 hod. (Prestávka.) (Po prestávke.)
Remišová, Veronika, poslankyňa NR SR (2019-09-12):
Ďakujem, pán predsedajúci. Ďakujem zastupujúcemu pánu ministrovi za odpoveď, ale predsa len by som mala doplňujúcu otázku, aké sú tie konkrétne opatrenia, ktoré Slovensko plánuje urobiť, lebo to, že prijmeme akčný plán, takých akčných plánov sme už prijali desiatky a nič sa nezlepšilo. A čo sa týka toho finančného dopadu, nesvedčí to o tom, že máme najlepšie kontroly, ale svedčí to jednoducho o tom, že máme najväčšiu mieru podvodných, podvodných nezrovnalostí v oblasti čerpania eurofondov, ktoré majú najvyšší dopad zo všetkých členských štátov Európskej únie. To znamená, aké, okrem teda toho akčného plánu, čo predstavíme, aké konkrétne opatrenia plánuje vláda Slovenskej republiky urobiť, aby sa jednoducho počet podvodných nezrovnalostí znížil?
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto do rozpravy ústne, keďže som nedostal písomné prihlášky do rozpravy Dvaja. Končím možnosť sa prihlásiť do rozpravy. Pán poslanec Vážny ako prvý.
V. Palko, minister vnútra SR: (2004-12-15):
Slovenská republika sa svojím prístupom zaradí medzi členské štáty Rady Európy, ktoré k dohode pristúpili a spomedzi ktorých je 13 štátov zároveň členskými štátmi Európskej únie. Podľa ustanovenia čl. 1 dohody sa na utečencov, ktorí majú povolený trvalý pobyt na území zmluvnej strany na základe reciprocity a za podmienok ustanovených touto dohodou, nevzťahuje vízová povinnosť pri vstupe na územie a výstupe z územia druhej zmluvnej strany za predpokladu, že majú platný cestovný doklad vydaný v súlade s Dohovorom o postavení utečencov alebo Dohody o vydávaní cestovných dokladov utečencom úradmi zmluvnej strany, na ktorej území majú povolený trvalý pobyt. Predkladaná dohoda dĺžkou bezvízového pobytu rešpektuje príslušné acquis a zároveň zachováva právo každej zmluvnej strany zakázať vstup alebo pobyt na svojom území nežiaducim osobám. Vízum môže byť požadované na pobyt dlhší ako 3 mesiace alebo pri vstupe do zárobkového zamestnania na území štátu druhej zmluvnej strany. Predkladaná dohoda je v súlade s právnym poriadkom Slovenskej republiky a všeobecnými zásadami medzinárodného práva, ako aj záväzkami Slovenskej republiky vyplývajúcimi jej z iných medzinárodných dokumentov. Prosím o vyjadrenie súhlasného stanoviska Národnej rady Slovenskej republiky. Ďakujem za pozornosť.
Kollár, Boris, predseda NR SR (2021-12-14):
Pán poslanec Podmanický, máte procedurálny návrh?
Hrušovský, Pavol, predseda NR SR (2011-11-29):
Ďakujem. Prosím, zaujmite miesto pre spravodajcov. Chcem informovať, že do rozpravy nemám registrované žiadne písomné prihlášky. Už sa hlási do rozpravy ústne pani spoločná spravodajkyňa, rovnako pán poslanec Kaník. Poprosím vás, aby ste sa dohodli, kto z vás dvoch chce vystúpiť prvý, lebo ruku zdvihla prvá pani poslankyňa, ale na svetelnej tabuli sa objavil prvý... (Hlas v sále.) Dáma má prednosť. Dáma, nech sa páči.
Laurenčík, Milan, podpredseda NR SR (2020-09-25):
Prepáčte, pán spravodajca, toto sú pozmeňujúce návrhy, ktoré sú v spoločnej správe. Tie nemusíte čítať, teda môžte, ale nemusíte. Oni sú v spoločnej správe. Nechám to na vás, nech sa páči, pokračujte.
Krúpa, Juraj, poslanec NR SR (2024-02-08):
Ďakujem, pán predsedajúci. Aa musím konštatovať, že toto je jeden z tých horších dní, ktoré Slovensko zažíva vo svojej histórii. Mali sme tu noc dlhých nožov, Zlatú Idku a či kadečo a teraz tu máme tento deň, ktorý naozaj sa zapíše extrémne negatívne do našich dejín. Toto je v podstate to, že my ideme absolútne rozprášiť spravodlivosť a právny štát. To, čo sa tu momentálne deje, bude niečo, čo si história zapamätá ako nejaký kódex Fico 4, ktorým vyslobodí svojich ľudí bez ohľadu na to, čo to všetko tento štát a našich ľudí bude stáť. Problém Slovenska nie je len to, že odtiaľto odchádzajú mladí, pretože tu je nejak trošku horšie alebo zlá sociálna a ekonomická situácia, ale mnohí z tých mladých, ktorí sa nechcú vrátiť, hovoria aj to, že Slovensko je v podstate netolerantná krajina, hej. Že tu máme naozaj problém s tým, že sme netolerantní, že proste tak trošku ako máme problém byť otvorení a vnímať aj to, to vonkajšie prostredie, adaptovať sa trošku na to vonkajšie prostredie, to všetko čo vlastne ovplyvňuje naše dianie. Ale popritom schválení tohto zákona sa Slovensko stane nebezpečnou krajinou. Môžem povedať len toľko, že to bude mať dopad na to, že tu bude väčší odliv mozgov a oveľa menší turizmus. Vy môžte robiť ministerstvá cestovného ruchu, môžte robiť, čo si chcete, môžte vybudovať lanovku z viedenského letiska až do Tatier, nikto do nej nenasadne, pretože keď si pozrie štatistiky a bude vidieť, aká je tu kriminalita, aké sú tu podmienky a ako čo sa môže stať, že v tej lanovke ho vykradnú, ešte možno znásilnia, tak sa na to vykašle, nepôjde sem. To ale, čo ste tu predviedli touto legislatívnou smršťou, je totálny prejav vášho amaterizmu... (Prerušenie vystúpenia predsedajúcim.)
Klus, Martin, poslanec NR SR (2016-10-27):
Ďakujem pekne. No to, čo už naznačil aj pán poslanec Galko a tak isto pani podpredsedníčka Nicholsonová, mi tak trošku zobrali vietor z plachiet, ale predsa len mňa by zaujímalo, či ste vo svojom návrhu vôbec uvažovali nad tým, že aká bude inflácia, čo bude stáť servis pri týchto nízko nákladových vozidlách, pretože keď už hovoríte o tých čiastkach, ktoré boli využité na drahé vozidlá, treba povedať, že pri týchto vozidlách je potom aj servisovanie o niečom inom ako v prípade tých lacnejších a nakoniec my veríme tomu, že sú to práve voliči, ktorí majú vyhodnocovať to, kto sa na akom aute vozí a keď ste tu správne poukázali na ceny niektorých typov automobilov, mali by to byť voliči, ktorí rozhodnú, či títo páni, ktorí tieto zákazky zadávali, majú zostať vo svojich funkciách alebo nemajú. V tejto súvislosti možno taký kacírsky návrh, ale prečo by sme nemali dať zákon, ktorý by umožňoval nakupovať vozidlá len na konci funkčného obdobia, tak aby to niekto kupoval pre svojho nasledovníka, to by mi dávalo celkom logiku, pretože v takom prípade by odpadol ten argument, že si kupujú drahé limuzíny pre seba. No a keď ste spomínali, že strana SaS je v tomto smere schizofrenická, tak presne to, čo povedal pán poslanec Galko, my sme náš návrh totižto šili nie takou horúcou ihlou ako vy a my sme mysleli aj na tie situácie, ktoré boli naznačené a ja som už niekoľkokrát zdôraznil, že strana, ktorá má vo svojom programe okrem iného protištátnu činnosť v zmysle vystúpenia zo Severoatlantickej aliancie a z Európskej únie, ktorá označuje časť občanov za parazitov alebo za úchylákov, by v parlamente sedieť nemala a preto žiadny návrh, ktorý predložíte, nepodporím. Ďakujem pekne.
Glváč, Martin, podpredseda NR SR (2016-10-27):
Panie poslankyne, páni poslanci, prosím o kľud v rokovacej sále. Nech sa páči, pani poslankyňa. Vážené kolegyne, kolegovia, pán poslanec Bernaťák, prosím o kľud v sále. Nech sa páči. (Pokračovanie v prerušenej zlúčenej rozprave o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára a Martina Beluského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 269 a o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov , tlač 264.)
Vážny, Ľubomír, poslanec NR SR (2011-05-17):
To sa dáva pri zaraďovaní. Tu vám ho dám hneď.
Číž, Miroslav, podpredseda NR SR (2015-06-17):
Kolegyne, kolegovia, dovoľte mi vyhlásiť rozpravu za skončenú. Pýtam sa teda, či chce navrhovateľ zaujať stanovisko? Nie. Pán spravodajca? Nech sa páči, máte slovo.
Grendel, Gábor, poslanec NR SR (2017-09-07):
Ďakujem za slovo. Tak ja nadviažem na pani poslankyňu Cigánikovú. Pán minister, tá paralela s tou samovraždou z roku 2010 bola teda dosť o ničom. Poviem vám prečo. Ak by ste mali dôkaz, že pán vtedajší minister Mihál mal dôkaz o tom, že akreditačná komisia nejakú kauzu alebo nejakú samovraždu nerieši, vedel by o tom a ani on by nekonal, okej, to by som chápal. Boli ste vtedy v opozícii, mohli ste vtedy navrhnúť jeho odvolanie, ale okej, ale to dajme všetko bokom. Ale vy ste o kauze Čistý deň vedeli minimálne od septembra minulého roka. A vtedy akreditačná komisia navrhla odňať licenciu a vy ste nekonali. Chcete povedať, že takéto niečo urobil pán Mihál? Predpokladám, že nie. Takže to prirovnanie bolo naozaj úplne o ničom. Rozsiahle ste tu citovali z návrhu na vaše odvolanie, z opozičného návrhu, ale pozabudli ste zacitovať z návrhu na odvolanie zo strany SNS. Tak ja vám z tohto návrhu zacitujem: „Vzhľadom na všeobecne známe a dlhodobo medializované skutočnosti týkajúce sa fungovania a riešenia problémov ministerstva práce je SNS presvedčená, že vládna koalícia si už ďalej nemôže dovoliť hazardovať s dôverou verejnosti. Preto sa obraciame na pána Roberta Fica, predsedu vlády a predsedu politickej strany SMER, aby vyriešil tento pretrvávajúci a neudržateľný problém personálnou zmenou na poste ministra práce, sociálnych vecí a rodiny Jána Richtera.“ Pán minister, vy ste stratili dôveru vášho koaličného partnera, takže neriešte tu opozíciu, choďte na poslanecký klub strany SNS a tam rozprávajte hodinu o úspechoch ministerstva práce. My sme si to tu už pred štyrmi mesiacmi vypočuli.
Pellegrini, Peter, poslanec NR SR (2023-01-26):
Ďakujem veľmi pekne všetkým za faktické poznámky. Samozrejme, tým kolegom, ktorí sa vyjadrili k meritu veci, resp. k obsahu, o čom som hovoril. Chcem poďakovať, samozrejme, aj pánovi kolegovi zo SME RODINA Svrčekovi, pretože povedal to veľmi jasne a je to rozumný postoj a bol vyargumentovaný argumentami, o ktorých som sa snažil hovoriť aj ja. Žiaľ, tí dvaja páni, ktorí sa tu teda zišli, oni sa našli, oni sú šťastní, že už tu sú dvaja, doteraz sme tu mali jedného, teraz už máme dvoch takých. Na to sa nedá reagovať, pretože mňa, páni, vy dvaja neurazíte, vy dvaja si môžte rozprávať, čo chcete. Viete, na rozdiel od vás, pán Matovič, pán Pročko, ja sa naozaj o stoličku netrasiem. Ja, pán Matovič, nemusím chodiť s ochrankou pomedzi ľudí na Slovensku na rozdiel od vás a viete, čo je najlepšie? Že vo voľbách budú rozhodovať o tom, kto bude sedieť na stoličke či už ministra, premiéra alebo v parlamente nie vy, ani pán Pročko, ani pán Matovič. Budú to rozhodovať ľudia, ktorí tu žijú, ktorí jediní majú právo o tom rozhodnúť. A či sa vám to páči, alebo nie ten výsledok budete musieť rešpektovať a kľudne do mňa strieľajte, kľudne sa snažte ma zničiť. Kľudne. Možno sa vám to podarí, ale garantujem vám, že vás, vás už ľudia do vlády nikdy nezvolia, pretože videli v priamom prenose, čo ste spôsobili. A, pán poslanec, ten nový pán poslanec Cseh, ja za to nemôžem, na koho kamery natočia svoj objektív, tak možno raz aj na vás natočia, ale ja s tým nemám naozaj nič. Takže obviňovať ma ešte aj z toho, že ma nahrávajú kamery, je fakt... (Prerušenie vystúpenia časomerom.)
Vaľová, Jana, poslankyňa NR SR (2011-06-02):
Ďakujem pekne. Vážený pán minister, samozrejme, možno rozprávame trošku o dvoch rozdielnych veciach, pretože myslím, že pod pojmom majetok myslíte nasporenú sumu. My sme dali také garancie, že akonáhle zainvestujú správcovské spoločnosti zle, tak občan o nasporenú sumu nepríde. Lebo môže sa teoreticky stať aj to, že príde o celú nasporenú sumu a z druhého piliera nedostane nič. Pretože jasne, že ide do určitého rizika, tak ako ste povedal, že sa môže slobodne rozhodnúť. Nemyslím si, že občania sú u nás až tak zvyknutí obchodovať na finančných trhoch, o čom je jasné aj pri obchodovaní, pretože väčšinu aj sporitelia v bankách sú viac-menej konzervatívni, ale keď sa rozhodnú a budú to chcieť skúsiť, tak si myslím, že ak tam budú odstránené garancie, tak veľmi ľahko môžu o tieto peniaze prísť. Takže nevidím v tom ako reálne, skôr tam vidím úplne otvorenie rúk pre správcovské spoločnosti, ktoré budú môcť ísť do obrovského rizika, a bude im jedno, či garancie pre sporiteľov budú, alebo nebudú, a bude im jedno, či na tom účte ten sporiteľ bude mať za dlhé obdobie nulu. Rovnako nemôžem s vami súhlasiť, že ako hovoríte, že sporitelia nemajú sporiť dlho, ale majú sporiť úspešne. Ale veď oni musia dlho sporiť, veď žiaden sporiteľ si nemôže vybrať peniaze z druhého piliera, tak ako to bolo v treťom pilieri, ktorý ste, tretí pilier, kde ste ho, ja doslova poviem, že ste ho zlikvidovali cez ministra financií, ktorý bol veľmi dobrým sporiacim účtom, kde si ľudia mohli po 50 rokoch vybrať peniaze. A poslednú vec chcem povedať, prečo mladých nútite, aby vstúpili okamžite do druhého piliera? Prečo? Pretože nemajú záujem? Pretože vlastne môžu sa rozhodnúť? Prečo sa mladý človek nemôže rozhodnúť, či vstúpi v tridsiatke, ale nútite ich vstúpiť do druhého piliera len preto, aby opätovne sa určitým spôsobom, lebo nie je to o zodpovednosti, je to o nejakom donútení, aby vlastne okamžite sa rozdelili tie peniaze. A tí mladí ľudia ešte ani nezarábajú a podľa mňa ešte nie sú ani tak finančne zdatní v týchto... (Prerušenie vystúpenia časomerom.)
P. Paška, predseda NR SR: (2008-02-13):
(Hlasovanie.) 76 prítomných, 74 bolo za, 1 sa zdržal, 1 nehlasoval. Konštatujem, že sme tento návrh schválili.
Novotný, Viliam, poslanec NR SR (2014-11-09):
Pán predseda Národnej rady, ja by som chcel podporiť procedurálny návrh a znovu dať ten, ktorý dal pán poslanec Lipšic, aby ste zabezpečili možnosť dychovej skúšky pre poslancov Národnej rady, alebo navrhli nejakú inú možnosť, pretože sme tu boli obvinení, že niektorí poslanci opozície sú pod vplyvom alkoholu. Pán predseda, som lekár, konštatujem ako lekár, že nikto z poslancov v tejto sále nejaví zjavné známky opitosti. Ale aby sme to vedeli verifikovať, potrebujeme dychovú skúšku alebo vyšetrenie krvi. Lebo potom zostaneme v tej istej rovine ako pri ostatnom odvolávaní predsedu vlády, keď niektorí poslanci poslaneckého klubu SMER-u javili zjavné známky opitosti, ale keďže sa nepodrobili dychovej skúške, tak sme to nevedeli verifikovať. Takže, pán predseda, ste prvým poslancom Národnej rady, ako predseda Národnej rady navrhnite riešenie, aby sme si všetci vedeli obhájiť svoje dobré meno. Ďakujem.
Pellegrini, Peter, predseda NR SR (2015-05-13):
Ďakujem pekne. Dávam teraz slovo pani poslankyni Ľubici Roškovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani poslankyňa, nech sa páči, máte slovo.
Kollár, Boris, predseda NR SR (2022-12-01):
Dobre, aby sme nezdržiavali, kolegovia, je všeobecný súhlas, aby sme pokračovali a začali hlasovať, aby sme nečakali? (Súhlasná reakcia pléna.) Dobre, ďakujem pekne, takže, vážené pani poslankyne, páni poslanci, pokračujeme v prerušenom rokovaní tretieho dňa 78. schôdze Národnej rady Slovenskej republiky. Podávam procedurálny návrh, aby sme dnes popoludní po bodoch ministra práce prerokovali vládny návrh novely zákona o umeleckých fondoch, je to tlač 1209, ktorý na rokovanie Národnej rady predkladá ministerka kultúry. Prosím, je všeobecný súhlas? (Súhlasná reakcia pléna.) Ďakujem pekne. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike. Je to tlač 1327. Dávam slovo členovi výboru pre hospodárske záležitosti poslancovi Milanovi Kuriakovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1327.)
Hrnčiar, Andrej, podpredseda NR SR (2019-06-27):
(Zaznievanie gongu.) Vážené panie poslankyne, vážení páni poslanci, pristúpime k prerokovaniu Správy o výsledku hospodárenia Národnej banky Slovenska za rok 2018 . Správa je uverejnená ako tlač 1314 a správa výboru ako tlač 1314a. Prosím guvernéra Národnej banky Slovenska Petra Kažimíra, aby správu uviedol.
P. Paška, predseda NR SR: (2009-06-16):
(Hlasovanie.) 133 prítomných, 55 za, 60 proti, 17 sa zdržalo, 1 nehlasoval. Ani tento návrh sme nechválili. Pani poslankyňa Sárközy žiadala, aby Sociálna poisťovňa predložila, predpokladám Sociálna poisťovňa, áno, alebo vláda?
Bugár, Béla, podpredseda NR SR (2019-06-26):
Ďakujem pekne. Teraz dávam slovo spravodajcovi z gestorského ústavnoprávneho výboru pánovi poslancovi Schlosárovi. Nech sa páči.
Laššáková, Jana, podpredsedníčka NR SR (2013-02-12):
S reakciou pani poslankyňa Gibalová. Nech sa páči.
Paška, Pavol, predseda NR SR (2012-12-13):
Pán poslanec Hrnčiar.
D. Jarjabek, poslanec: (2007-10-16):
Pánovi poslancovi Minárikovi ďakujem. A chcem len potvrdiť, že akýkoľvek kontrolný mechanizmus, ktorý, pán poslanec, navrhnete vy alebo ktokoľvek ohľadne § 10, podporím či už na výbore alebo tu. Ďakujem za pozornosť.
Laurenčík, Milan, podpredseda NR SR (2021-02-04):
Ďakujem veľmi pekne. Prosím, zaujmite miesto pre spravodajcu. Ja otváram rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie. Vyhlasujem preto rozpravu za skončenú. Predpokladám, že ani pani navrhovateľka, ani pán spravodajca nezaujmú stanovisko, keď rozprava neprebehla, preto prerušujem rokovanie o tomto bode programu.